28-årige Patrick Kristensen forlænger sin kontrakt med AaB. Den nye kontrakt løber til slutningen af juni 2018. Det skriver AaB på sin hjemmeside. - Patrick er en intelligent og teknisk dygtig fodboldspiller, der nu med sine 28 år befinder sig i sin bedste fodboldalder, siger sportsdirektør Allan Gaarde. Patrick Kristensen har været i klubben siden han var drengespiller, og debutterede på superligaholdet som 18-årig. - AaB er min klub, og der jeg hører til. Vi har gang i et spændende projekt både på og uden for banen, og vores attraktive spillestil er også noget, der passer mig godt, udtaler Patrick Kristensen. Forlængelsen sker dagen efter AaB også skrev en ny kontrakt med anfører Rasmus Würtz.

Opsummering:
Patrick Kristensen bliver i AaB indtil 2018.